जहां स्कीम या निक्षेप स्कीम के अनुसार अर्जित कोर्इ आस्ति निर्धारिती द्वारा किसी व्यक्ति को उस पूर्ववर्ष के अंत से, जिसमें वह अर्जित की गर्इ थी, आठ वर्ष बीतने से पूर्व किसी समय, किसी पूर्ववर्ष में बेची जाए या अन्यथा अन्तरित की जाए, वहां ऐसी आस्ति की लागत का ऐसा भाग, जिसका संबंध उपधारा (1) के अधीन अनुज्ञात कटौती से है, उस पूर्ववर्ष में, जिसमें आस्ति बेची जाए या अन्यथा अंतरित की जाए, कारबार या वृत्ति के लाभ और अभिलाभ समझा जाएगा और तदनुसार उस पर उस पूर्ववर्ष की आय के रूप में आय-कर प्रभार्य होगाः